কোটোপাক্সির সামিটে গিয়ে নিজের অভিজ্ঞতার কথা বলছিলেন পুণিত সোনি। ইকুয়েডোরে সমুদ্রপৃষ্ঠ থেকে ১৯ হাজার ফুটের বেশি উচ্চতায় পৃথিবীর উচ্চতম সক্রিয় আগ্নেগিরি অভিযানে গিয়েছিলেন । সাধারণ মানুষের কাছে পুণিত হলেন ভারতের অন্যতম বড় স্টার্টআপ, ১৫ বিলিয়ন ডলারের সংস্থা ফ্লিপকার্টের সিপিও। মুম্বইয়ের বাবা অ্যাটমিক সেন্টারের বিজ্ঞানীর ছেলের এ এক লম্বা যাত্রা। পুণিতের কাছে এটা শুধু কটোপাক্সি বা পর্বতারোহণ অথবা সামিটে পৌঁছানো নয় বরং ক্ষমতার পরীক্ষা নেওয়া। আসল পরিস্থিতিতে নিজেকে বোঝা। ফ্লিপকার্টের সিপিও হিসেবে পুণিত বিশ্বাস করেন, ই কমার্স বিশ্বে একছত্র আধিপত্য পাওয়ার সঙ্গে সামিট তুলনায় কম কিছু নয়। প্রতিদিন নতুন নতুন চ্যালেঞ্জ সামনে আসে। হতে পারে বিগ বিলিয়ন ডে তেমনই একটা ঘটনা। নিজের ব্লগে পুণিত অভিজ্ঞতার কথা বলেছেন। বলেন, ‘আমার মনে আছে, ওই পাঁচ দিনে ১৫ ঘণ্টা মাত্র ঘুমোতে পেরেছিলাম। মধ্যরাত জুড়ে কাউন্টডাউন আর বিনব্যাগে দুপুরের হালকা ঘুম থেকে একটু বদল হয়েছিল বটে। বেঙ্গালুরুর সূর্যের তেজ থেকে বেরিয়ে ভালোই লাগছিল। ৬ ঘণ্টার ঝড়ে আমি চাটার্ড অ্যাকাউন্ট্যান্ট, ইঞ্জিনিয়ার, রাজমিস্ত্রী, ডেলিভারি শ্রমিক, বাড়ির কাজের লোক, বাচ্চা, নিরাপত্তারক্ষী সবার সঙ্গে দেখা করেছি। গোডাউন, কনস্ট্রাকশন সাইট স্কুল, ফার্নিচার স্টার্টআপ এবং কিছু অ্যাপার্টমেন্ট কমপ্লেক্সে গিয়েছি’।